Publication: Magyar Közlöny
Issue: MK-2008-61 (Year: 2008, Number: 61)
Era: 2004-2010
Section: 6. sor: Ezen a soron a közalkalmazotti jogviszony tartamát kell szerepeltetni. A közalkalmazotti jogviszony kiszámítása a közalkalmazottak jogállásáról szóló 1992. évi XXXIII. törvény (a továbbiakban: Kjt.) alapján történik. Itt a jogosultnál eltöltött munkaviszonyt megelõzõ valamennyi közszolgálati idõt meg kell határozni, és a jogosult egészségügyi
Paragraph Index: 82

17. sor: Ebben a sorban a létszámcsökkentési döntéssel összefüggõ kifizetések adatait kell szerepeltetni, a valós, tényleges adattartalommal, azaz az Mt., a munkaszerzõdés, a kollektív szerzõdés, illetõleg a közfeladat átadására, illetve átvállalására irányuló megállapodás esetén a Kjt. 25/A–25/B. §-ai elõírásainak megfelelõen. Ahol a rendelet mellékletei az Mt., illetve kollektív szerzõdés elõírásait említik, azon a munkaszerzõdést is érteni kell. Abban az esetben, ha a közfeladat átadására, illetve átvállalására irányuló megállapodás munkaviszonyt érintõ rendelkezést is tartalmaz, arra is figyelemmel kell lenni. Az itt szereplõ tételek kerülnek ténylegesen kifizetésre a munkavállalók részére. Szükséges szerepeltetni azt a jogi vagy kollektív szerzõdési elõírást is, amely alapján a kifizetés megállapításra került, továbbá az esedékességet (év, hó, nap részletezettségben). Ez utóbbi a támogatás összegének nagyságát vagy annak forrását is befolyásolhatja. Az Mt. 86/B–86/C. §-ai szerinti feladatátadás, illetõleg munkáltatói jogállásváltozás esetén azon munkavállalók esetében, akik a továbbfoglalkoztatást nem vállalták az Mt. rendelkezéseit kell alkalmazni. A támogatás a következõ jogcímeken igényelhetõ: Felmondási idõre járó munkabér: a felmondási idõre vonatkozó szabályokat az Mt. 92. §-a, illetve a kollektív szerzõdés tartalmazza. Munkavégzés alóli felmentési idõre járó átlagkereset: kiszámítása az Mt. 93. § (1)–(3) bekezdése, valamint a kollektív szerzõdés alapján történik. Végkielégítés: kiszámítása az Mt. 95. §-a, valamint a kollektív szerzõdés alapján történik. Felmondási idõre járó szabadságmegváltás Felmondási idõre járó 13. havi juttatás: ez a tétel abban az esetben számolható el, ha a kollektív szerzõdés ilyen juttatást biztosít a munkavállaló részére. Jubileumi jutalom: ez a tétel is a kollektív szerzõdés elõírása esetén igényelhetõ támogatásként.

Source: https://magyarkozlony.hu/hivatalos-lapok/7f52417e1e0b6fbb5b915ecc7274e89e38883c88/dokumentumok/1cf0407a775f9f22491fef38e2336d11c522c19b/letoltes